لما كنت بفكر في الكلمات دي
أصلا يعني، عشان كده كنت بسألك
ليه، أيه السؤال المحوري؟
عشان، فكرة الست
ما أعتقدش أن عمري فكرت كده بيني وبين نفسي أنه
هل أنا راجل ولا ست؟
ولا، يعني، مافكرتش في التعريف ده
كان دايما شئ بديهي
عشان، عشان كمان عندي أنا أتربيت تربية مختلفة جدا
أبويا كان هو الأم وأمي هي الأب
بمعنى أنه الحب والحنان كل الحاجات المرتبطة بالأم
كانت جاية من أبويا وكل الإنضباط والقواعد
كل اللي بنسميه معايير المجتمع الأبوي
كانت بتيجي من ناحية أمي
فعمري ما فكرت أنه كان له علاقة بهوية جنسية
يعني الذكر لازم يبقى حاجة معينة
أو الست لازم تبقى حاجة معينة
وبعد كده أدركت
أنها مرتبطة بالرجالة والستات بشكل ما
بس برضوا المجتمع الأبوي في مصر
بالذات، بالنسبالي يعني في تجربتي
بتعززه الستات بصرامة أكتر من الرجالة
وأبويا، مع أنه كان راجل محافظ
كان عنده...تصور أنه يخليني أكبر كست وأكتشف نفسي
لو دي الكلمة المناسبة
فلما...أول حاجة جات في بالي أول كلمة جات في بالي
هي الأمومة عشان، في رأيي كانت مختلفة جدا عن الناس التانية
عشان ما بربطش الأمومة بصورة الأنثى
بربط الأمومة بصورة راجل
وده... أبويا كان رجولي جدا
كان فيه حاجات بختلف فيها معاه رأيه في الستات
مثلا، كان بيدي نفسه الحق
أنه يكون عنده علاقات جنسية خارج الزواج
بس عمره ما يدي الحق ده لبنته أو أخته أو لبنت أخته
يعني عنده الازدواجية الراجل في المجتمعات الشرقية
بس في نفس الوقت عنده الحنان والطريقة الأمومية فأنه يديكي مساحة
عشان تكبري ويكون لك صوت
وده وصلني لكلمة تانية
لما كنت بكلمك عن السينما
عشان كنا بنلعب لعبة لما كنت صغيرة
بتشوفي حد في الشارع أو البلكونة
أو عالبحر أو في النادي
بتبتدي تفكري في حكاية الشخص ده
ونلعب اللعبة دي
هو أو هي منين؟
شكلهم بيدل على أيه لغتهم الجسدية بتدل على أيه
دي كانت المرحلة الأولية اللي قررت أنه حكي قصص
أو مراقبة القصص أو السينما بشكل عام
هو الطريق اللي عايزة أخده
وبقى جزء من... أدركت أني أحسن منه
يمكن عشان أنا ست
مش أني أنثى بس أنا ست
أنا بركز في التفاصيل أحسن منه هو بيشوف الصورة كاملة
أنا ببص على... ودي كان أول مرة
ألاحظ أنه فيه فرق
ماكنتش شايفاه في أول يعني، كا أنا وهو
وما عندناش... وكان عندي صحاب كتير ولاد وأنا صغيرة
ما كانش عندي غير أخ واحد فما كانش عندي ستات في حياتي
وده أتغير بعد ما رجعت مصر
عشان رجعت وأنا عندي ١١ سنة
كنتي فين قبل كده؟
أتولدت في الكويت وكنت عايشة هناك أول ١٠ أو ١١ سنة من حياتي
عشان أهلي كانوا بيشتغلوا هناك
وكنت برجع في الأجازات الصيف
كانت زيارات قصيرة وما كانتش
حاجة بفتكرها يعني دلوقتي مش فاكرة أجازات الصيف
بس يعني، لما رجعت بقى فيه حضور نسائي في حياتي
وده كان شئ مثير للاهتمام
عشان شفت نوعين من الستات
وده... ده حطني في موقف خلق قصص أكتر جوايا
يعني كنت... الستات في عيلة أمي
كانوا ستات طبقة وسطى نمطيين متعلمين بكل الازدواجية
وكل المعايير المجتمع الأبوي
اللي هما بيطبقوها بشدة
وناحية أبويا كانوا ستات أقويا جدا
زي عمتي، كان عندها طرف واحد
وطرف صناعي، عندها رجل واحدة
هي مطلقة، هي أم عازبة
أتجوزت تاني يعني هي كسرت كل المعايير
اللي ممكن... وعمتي التانية كانت عايشة لوحدها برضوا
أنفصلت عن جوزها لمدة ٢٠ سنة
ربت أطفالها لوحدها
هما أقويا ومتمكنين جدا
وكل الستات في عيلة أبويا ستات أقويا جدا
وهما... هما أموميين جدا
تقدري تقولي أنهم... بمعنى أنهم بيجمعوا العيلة
ويخلوها حاجة أكبر
عندهم رؤية للموضوع كله
فده كان مثير للاهتمام
أني أشوف التناقض ده
وده خلق قصص أكتر
وخلاني أدرك الست ممكن تكون أيه
وأنه فيه تنوع وأنه فيه مجال
وأنتي بتقرري عشان
بتقرري أما تبقي زي كل الناس
أو حاجة مختلفة بس بس فيها
عشان مش شايفة أنه الفردية أو لما ما يكونش عندك عيلة
أو فكرة أنك تكوني مستقلة هي الحاجة الوحيدة
اللي بتربطيها بتحرر الستات
لأ، ممكن يكون عندك عيلة
بس بتبقى مختلفة جدا
يعني مثلا، عندي قريبة متجوزة لراجل فرنسي
وعندهم عيلة بشوفها مثل أعلى
يعني هما بيربوا عيالهم بشكل أنا شايفاه
بيمكن بنتهم جدا عندهم بنت عمرها ١٠ سنين دلوقتي
هي فخورة جدا بجسمها وفخورة جدا بنفسها
قادرة تدافع عن نفسها من رجالة بتتحرش فيها في الشارع
وقادرة تفهم أنه مجتمع مختلف
وهي أقوى، هي مش هي مش بتحس أنها مضطهدة
وده برضوا شايفاه مثير للاهتمام
أنهم ممكن يبقوا أقوى أو ملهمين أكتر
أو ممكنين أكتر وعندهم قصص أحلى يحكوها
يعني بالنسبة لي، كشخص عايز يصنع سينما
بتبقى قصة أحلى تتحكي
يعني، بالنسبة لي عالأقل بتبقى ملهمة، بالنسبة لي